ིག་མེད་གྱུར་ཚེ་ཐུགས་བསྐྱེད་ངས། ཁྱེད་ཀྱིས་རྒྱ་ཆེན་སྨོན་ལམ་གང་བཏབ་
པ༑ ༑ཡོངས་རྫོགས་མངོན་དུ་གྱུར་ལ་སྐྱབས་སུ་མཆི། །དད་པའི་ཤུགས་ཀྱིས་བདག་ཀྱང་
རླབས་ཆེན་གྱི། །རྗེས་མཐུན་སྨོན་པའི་དོན་འདི་འགྲུབ་པར་མཛོད། །དུས་གསུམ་ཕྱོགས་
བཅུའི་རྒྱལ་བ་སྲས་བཅས་ཀྱི། །སྤྱན་སྔར་བླ་མེད་བྱང་ཆུབ་སེམས་བསྐྱེད་ནས། །ཇི་སྲིད་
རྫོགས་པའི་སངས་རྒྱས་མ་ཐོབ་བར། །གཞན་དོན་སྒྲུབ་ཕྱིར་སྤྱད་པ་སྤྱོད་པ་ན། །འགྱོད་པའི་
སེམས་ནི་ནམ་ཡང་མི་སྐྱེ་ཞིང་། །དམ་བཅས་བརྟན་པོ་ཇི་སྐད་སྨྲས་བཞིན་བྱེད། །ནམ་ཡང་
གཞན་སེམས་འཁྲུག་པར་མི་བགྱིད་ཅིང་། །ཉན་ཐོས་རང་རྒྱལ་ཐེག་པ་འདོད་སེམས་དང་། །ཆགས་
སྡང་རྨོངས་གཉིད་རྒོད་འགྱོད་ཐེ་ཚོམ་གྱི། །སེམས་ནི་ནམ་ཡང་སྐྱེ་བར་མ་གྱུར་ཅིག །ལུས་
-346-

གསུང་ཐོར་བུའི་མཚན་འབུམ་དང་བརྡ་སྤྲོད་བསྟོད་གསོལ་སྐོར་སོགས་བཞུགས།
ངག་ཡིད་ཀྱི་མི་དགེའི་ལས་བཅུ་དང་། །ཐེ་ཚོམ་མི་གུས་བསླུ་སེམས་མ་མཆིས་ཤིང༌། །རྟག་ཏུ་
སངས་རྒྱས་རྗེས་དྲན་སངས་རྒྱས་མཐོང་། །ཆོས་ཉན་དགེ་འདུན་བཀུར་སྟི་བྱེད་པར་ཤོག །ཚེ་
རབས་ཀུན་ཏུ་རབ་ཏུ་བྱུང་བྱེད་ཅིང་། །སྦྱངས་པའི་ཡོན་ཏན་བཅུ་གཉིས་ལྡན་པ་དང་། །དམ་
ཆོས་སྟོན་ཞིང་ཚིག་བཙུན་སྤོབས་པར་ལྡན། །རྩ་བའི་ལྟུང་བ་འབྱུང་བར་མ་གྱུར་ཅིག །བརྫུན་
གྱི་ཚིག་གིས་ཕས་རྒོལ་མི་འདུལ་ཞིང་། །སྟོང་ཉིད་ཡིད་ལ་བྱེད་པས་བུད་མེད་ལ། །སྟོང་ཉིད་
ལྡན་པའི་ཆོས་ཀྱང་སྟོན་མི་བྱེད། །ཡན་ལག་བསྒྱུར་ཞིང་སྟོན་པར་མ་གྱུར་ཅིག །ཐེག་ཆེན་
ཞུགས་ལ་སྟོན་པའི་འདུ་ཤེས་བསྐྱེད། །སྟོན་པའི་སེམས་ཀྱིས་ཆོས་སྨྲ་སྐྱེས་བུ་ལ། །བཀུར་སྟི་
བླ་མ་རིམ་གྲོ་ཆེན་པོ་ཡིས། །དེ་བཞིན་གཤེགས་པ་ཇི་བཞིན་མཆོད་བྱེད་ཅིང་། །ལུས་ཀྱི་ཤ་ལ་
བབ་ཀྱང་མི་སྐྱོ་བར། །ཆོས་དང་ཆོས་སྨྲ་མཆོད་ལ་བརྩོན་པར་ཤོག །སྣོད་དང་སྣོད་མིན་མི་
འབྱེད་ཟང་ཟིང་སྦྱིན། །སེར་སྣ་དཔེ་མཁྱུད་མེད་པར་ཆོས་སྦྱིན་བྱེད། །བྱང་ཆུབ་དོན་གཉེར་
འགྲོ་ལ་རང་ཉིད་ཀྱི། །སྲོག་ཀྱང་སྦྱིན་པས་ཡོངས་སུ་སྐྱོབ་གྱུར་ཅིག །བརྩོན་དང་སྨོན་པས་
སེམས་ཅན་སྡུག་བསྔལ་ཅན། །སྡུག་བསྔལ་ཀུན་ལས་ཡོངས་སུ་ཐར་བྱེད་དེ། །ངུར་སྨྲིག་
འཆང་ངམ་ཁྱིམ་པའི་རྟགས་ཅན་ལའང་། །ལྟུང་བ་བྱུང་བའམ་མ་འབྱུང་བསྐུལ་བར་ནི། །མི་
བགྱིད་རྙེད་བཀུར་ཚིགས་སུ་བཅད་པ་ལ། །མེ་དུག་མཚོན་ཆ་ལྟ་བུར་འདུ་ཤེས་ཤོག །བྱང་
ཆུབ་བར་དུ་བདེན་ཚིག་འདི་གྲུབ་ནས། །བདག་གི་ལག་པར་ལྷ་རྫས་འཁོར་ལོ་ནི། །རྩིབས་
སྟོང་ཉི་འོད་ལྟར་གསལ་བྱུང་གྱུར་པའི། །སྒྲ་ཡིས་སངས་རྒྱས་ཞིང་རྣམས་གོ་བྱེད་ཅིང༌། །ལུང་
སྟོན་དྲན་ལྡན་སྟོང་ཉིད་བསྒོམ་ལ་སྤྱོད། །ཀླུ་རྒྱལ་དགའ་བོ་ཉེར་དགའ་མྱུར་བསྐུལ་ནས། །མཆིས་
ཏེ་སྙིགས་མའི་ཞིང་སྟོང་འབྱོར་གྱུར་ཅིག །གང་དག་ཞིང་དེར་སྐྱེས་པའི་འགྲོ་ཀུན་གྱི། །རྣ་བར་
ཆོས་ཀྱི་སྒྲ་འདི་ཐོས་མ་ཐག །དུག་གསུམ་ང་རྒྱལ་ཕྲག་དོག་སེར་སྣ་རྣམས། །ཉེ་བར་ཞི་ནས་
སངས་རྒྱས་རྗེས་དྲན་ཏེ། །བླ་མེད་བྱང་ཆུབ་ཆེན་པོར་སེམས་བསྐྱེད་ནས། །སངས་རྒྱས་སྤྱོད་
-347-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
ཡུལ་ཟབ་མོ་སྤྱོད་གྱུར་ཅིག །བདག་ཉིད་བྱང་ཆུབ་ཐོབ་པའི་ཞིང་དེ་ཡང་། །ས་གཞི་ལག་
མཐིལ་ལྟར་མཉམ་གསེར་ལས་གྲུབ། །ལྷ་རྫས་རིན་ཆེན་དུ་མས་གཅལ་དུ་བཀྲམ། །རི་དང་
གྱོ་མོ་རྡོ་བ་ཚེར་མས་དབེན། །པཉྩ་ལི་ལྟར་རེག་འཇམ་བདེ་བ་བསྐྱེད། །མནན་ན་ནེམ་ཞིང་
བཏེགས་ན་འཕར་བྱེད་པ། །དམྱལ་སོགས་ངན་འགྲོའི་ཡུལ་རྣམས་མེད་པ་དང་། །མི་གཙང་དྲི་
ང་དག་ཀྱང་མ་མཆིས་ཤོག །ལྷ་ལས་འདས་པའི་སྤོས་ངད་ལྡང་བ་དང་། །ལྷ་རྫས་མེ་ཏོག་མང་
པོས་གང་གྱུར་ཅིག །རྒས་ནད་འཆི་བའི་སྡུག་བསྔལ་མེད་པ་དང༌། །ཕན་ཚུན་འཇིགས་དང་ཐེ་
ཚོམ་མ་མཆིས་ཤོག །ནམ་ཡང་དུས་མིན་འཆི་བ་མི་འབྱུང་ཞིང་། །འགྱོད་དང་གཡེང་བཅས་
འཆི་བར་མ་གྱུར་ཅིག །སེམས་ཅན་ཐམས་ཅད་སངས་རྒྱས་རྗེས་དྲན་ནས། །ངན་འགྲོ་རྣམས་
དང་སྙིགས་མའི་ཞིང་སྟོང་དུ། །ནམ་ཡང་སྐྱེ་བ་ལེན་པར་མི་འགྱུར་ཞིང་། །བྱང་ཆུབ་བར་དུ་
སངས་རྒྱས་མཐོང་བ་དང་། །དམ་ཆོས་ཉན་ཞིང་ཐེག་འདུན་བསྙེན་བཀུར་བའི། །བགྱི་བ་
རྣམས་དང་རྟག་ཏུ་མི་འབྲལ་ཤོག །འདོད་ཆགས་ཞེ་སྡང་གཏི་མུག་ཆུང་བ་དང༌། །དགེ་བཅུའི་
ལམ་ལ་རྟག་ཏུ་གནས་པ་དང་། །གྱི་ནའི་སྤྱོད་ཚུལ་བཟོ་དག་མི་བྱེད་ཅིང༌། །ངན་འགྲོའི་རྒྱུ་ལ
སྤྱོད་པར་མ་གྱུར་ཅིག །ཀུན་ལ་བདུད་ཀྱིས་གླགས་རྙེད་མི་འགྱུར་ཞིང་། །མདོག་ངན་སྨད་པའི་
འོས་སུ་མ་གྱུར་ཅིག །རྗེ་བྲན་བདག་གིར་འཛིན་པ་མེད་པ་དང་། །ཞིང་དེར་ཉན་ཐོས་རྒྱལ་
སྲས་གང་འཁོད་པ། །རྨི་ལམ་ཙམ་དུའང་ཁུ་བ་མི་འབྱིན་ཞིང་། །དམ་ཆོས་འཚམ་ཞིང་འཚོ་བ་
ལྷུར་ལེན་ཤོག །ལོག་པར་ལྟ་དང་མུ་སྟེགས་ཅན་དག་དང་། །ལུས་སེམས་ངལ་བ་དོན་མེད་མ་
མཆིས་པར། །མངོན་ཤེས་ལྔ་ལྡན་བཀྲེས་སྐོམ་ཐོ་འཚམ་བྲལ། །འདོད་པའི་ལྷ་བཞིན་འདོད་
དགུར་ཟས་སྐོམ་རྣམས། །རིན་ཆེན་སྣོད་དང་བཅས་པ་འབྱུང་གྱུར་ཞིང༌། །བཤང་གཅི་མཆིལ་
སྣབས་མི་གཙང་མ་མཆིས་ཤོག །ཚ་གྲང་མེད་ཅིང་ཡིད་འོང་དྲི་ངད་ལྡན། །རེག་ན་བདེ་བའི་
སེར་བུ་ལྡང་བ་ཡིས། །ལྷ་ཡི་སྤོས་བཟང་བྱ་བ་བྱེད་པ་དང་། །ཅི་འདོད་བསིལ་དྲོའི་བདེ་བ་
ལ་
-348-

གསུང་ཐོར་བུའི་མཚན་འབུམ་དང་བརྡ་སྤྲོད་བསྟོད་གསོལ་སྐོར་སོགས་བཞུགས།
བསྐྱེད་གྱུར་ཅིག །ཨུཏྤལ་སྦྲུལ་སྙིང་དུས་ཀྱི་རྗེས་འགྲོ་དང་། །རྒྱ་སྤོས་ཨ་ཀ་རུ་སོགས་དྲི་བསུང་
ཅན། །ཡིད་འོང་རླུང་རྒྱུན་དུས་སུ་ལྡང་བྱེད་ཅིང་། །སེར་བུ་མེད་པར་འདོད་ནའང་དེ་བཞིན་
ཤོག །སྙིགས་མ་ལྔ་བྲལ་ཁང་བརྩེགས་རིན་ཆེན་བདུན། །རེག་འཇམ་མལ་སྟན་ཉེར་མཁོའི་
འབྱོར་པར་བཅས། །ཡན་ལག་བརྒྱད་ལྡན་ཆབ་ཀྱིས་གང་བའི་འོབས། །ལྷ་རྫས་མེ་ཏོག་ལྗོན་
ཤིང་ཕྲེང་བས་བརྒྱན། །རྐང་འཐུང་ཐམས་ཅད་རབ་མཛེས་མེ་ཏོག་དང་། །འབྲས་བུ་དྲི་དང་སྣ་
ཚོགས་གོས་དང་གདུགས། །མུ་ཏིག་ཕྲེང་སོགས་དགོས་དགུ་ཀུན་འབྱུང་ལས། །ཅི་འདོད་
བླངས་ནས་འདོད་དགུར་སྤྱོད་པར་ཤོག །ཞི་སེར་བདག་གི་བླ་མེད་བྱང་ཆུབ་ཤིང་། །གནམ་
འཕང་དཔག་ཚད་སྟོང་ལྡན་ཡལ་གའི་རྒྱར། །དེ་ཙམ་སྦོམས་སུ་དཔག་ཚད་གཅིག་དང་བཅས། །རིན་
ཆེན་བདུན་ལས་གྲུབ་པ་འབྱུང་གྱུར་ཅིག །མངོན་ཤེས་དབང་པོ་སྟོབས་དང་ཕ་རོལ་
ཕྱིན། །བྱང་ཆུབ་ཡན་ལག་སྟོན་པའི་ཆོས་སྒྲ་དག །འཇམ་ཞིང་ཡིད་འོང་འབྱུང་བའི་རླུང་གིས་
བསྐྱོད། །སྒྲ་དེ་ཐོས་པས་སེམས་ཅན་མང་པོ་དག །ཆགས་བྲལ་ཕུན་ཚོགས་དྲན་པ་ཐོབ་པ་
དང་། །བུད་མེད་རྣམས་ཀྱང་ལུས་ལ་དྲི་ང་མེད། །ལྕེ་གཉིས་ཕྲག་དོག་སེར་སྣའི་ཀུན་དཀྲིས་
བྲལ། །དགའ་ལྡན་ལྷ་ཡི་བུ་མོ་ཇི་བཞིན་ཤོག །ཕན་ཚུན་བལྟས་པས་འདོད་པའི་གདུང་བྲལ་
ཞིང་། །སྦྲུམ་གྱུར་ཞག་བདུན་ལོན་ནས་བདེ་བར་བཙའ། །བྱིས་པ་ལུས་སེམས་བདེ་བའི་
དཔལ་ངོམས་ནས། །སླན་ཆད་ཆགས་སེམས་སྐྱེ་བར་མ་གྱུར་ཅིག །ཕན་ཚུན་ཁྲུས་ཀྱི་རྫིང་
བུར་ཁྲུས་བྱས་ནས། །ཆགས་བྲལ་གཙང་མའི་ཏིང་འཛིན་ཐོབ་གྱུར་ཏེ། །བུད་མེད་སྐྱེ་འགྱུར་
ལས་སྒྲིབ་ཀུན་བྱང་ནས། །སླན་ཆད་བུད་མེད་སྐྱེ་བར་མ་གྱུར་ཅིག །བདག་ཉིད་བྱང་ཆུབ་ཐོབ་
པའི་མིང་ཐོས་ནས། །དད་བྱེད་དེ་དགེ་དེ་ནས་ཤི་འཕོས་ཏེ། །བདག་གི་ཞིང་དུ་པདྨར་བརྫུས་
སྐྱེ་ཞིང་། །ནམ་ཡང་མངལ་དུ་གནས་པར་མ་གྱུར་ཅིག །སྣ་མའི་ཤིང་དང་ཏ་ལའི་ཤིང་དག་
ཀྱང་། །སེར་བུས་བསྐྱོད་ལས་མི་རྟག་སྡུག་བསྔལ་དང་། །སྟོང་ཉིད་སྣང་བའི་ཆོས་ཟབ་དོན་
-349-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
རྟོགས་ནས། །ཞིང་དེར་ནམ་ཡང་འདོད་པ་དོན་གཉེར་བའི། །སྒྲ་སྐད་ཀུན་ཏུ་གྲགས་པར་མ་
གྱུར་ཅིག །བདག་ནི་བྱང་ཆུབ་ཤིང་དབང་དྲུང་སོང་སྟེ། །ཡུད་ཙམ་ཞིག་གིས་བྱང་ཆུབ་མཆོག་
ཐོབ་ཅིང་། །མེ་ཏོག་ཟུམ་དང་བྱེ་བས་ཉིན་མཚན་དུ། །རྣམ་པར་བཞག་པ་མ་གཏོགས་ཉི་ཟླ་
ཡིས། །སྣང་བའི་བྱ་བ་བྱེད་པར་མི་འགྱུར་བར། །ལྷ་མིག་དག་པས་གྲངས་མེད་ཞིང་ཁམས་
ན༑ ༑བཅོམ་ལྡན་བཞུགས་ཏེ་འཚོ་ཞིང་གཞེས་པ་རྣམས། །གསལ་བར་མཐོང་བའི་འོད་ཟེར་
གཏོང་བར་ཤོག །ཆོས་སྒྲ་གང་གིས་སྟོང་གསུམ་ཞིང་ཀུན་ཏུ། །ཀུན་ནས་གྲགས་པའི་དབྱངས་
ཀྱིས་ཆོས་སྟོན་པས། །འགྲོ་ཀུན་སངས་རྒྱས་རྗེས་སུ་དྲན་པ་དང་། །སྤྱོད་ལམ་ཀུན་ཏུ་བདག་
ཉིད་མཐོང་བར་ཤོག །དེ་དག་ཆོས་ལ་ཐེ་ཚོམ་གྱུར་པ་ན། །བདག་ཉིད་མཐོང་བས་ཡིད་
གཉིས་བྲལ་བ་དང་། །ཉན་ཐོས་རང་རྒྱལ་བླ་མེད་ཐེག་པ་བས། །བདག་གི་མིང་དང་བསྔགས་
པ་ཐོས་པར་ཤོག །དེ་ནས་ཤི་འཕོས་བདག་གི་ཞིང་སྐྱེས་ཏེ། །བདག་ལས་ཆོས་ཐོས་ཉན་ཐོས་
ཐེག་པ་བས། །རྣམ་ཐར་བརྒྱད་བསྟེན་དགྲ་བཅོམ་ཐོབ་པར་ཤོག །བྱང་སེམས་རྣམས་ཀྱིས་
གཟུངས་དང་ཏིང་འཛིན་དང་། །བཟོད་ཐོབ་ཕྱིར་མི་ལྡོག་པའི་གནས་ཐོབ་ཤོག །བདག་གི་
ཉན་ཐོས་དགེ་འདུན་དཔག་མེད་གྲངས། །ཀུན་མཁྱེན་ལས་གཞན་སུས་ཀྱང་མི་རྟོགས་
ཤིང་། །བདག་གིས་གང་དུ་རྐང་པ་བཞག་པའི་སར། །གསེར་མདོག་པདྨོ་འདབ་སྟོང་འབྱུང་
གྱུར་ཅིག །པདྨོ་དེ་དག་ཞིང་སྟོང་གཞན་དག་ཏུ། །སོང་ནས་བདག་གི་བསྔགས་པ་བརྗོད་བྱེད་
ཅིང་། །ཐོས་ནས་དགའ་མཆོག་སྐྱེས་ཏེ་བདག་ཉིད་ཀྱི། །ཞིང་དུ་སྐྱེ་བར་འདོད་པས་དགའ་བ་
རྣམས། །འབད་པས་བསྒྲུབས་ནས་ཡོངས་སུ་བསྔོ་བྱེད་པ། །དེ་ཀུན་བདག་གི་ཞིང་དུ་སྐྱེ་བར་
ཤོག །བདག་གི་ཉན་ཐོས་རྣམས་ཀྱང་དྲི་མེད་ཅིང་། །འཐབ་རྩོད་གཡོ་སྒྱུ་བྲལ་ཞིང་ཆོས་མྱུར་
ལེན། །རྙེད་བཀུར་མི་འདོད་མི་རྟག་སྡུག་བསྔལ་དང་། །སྟོང་དང་བདག་མེད་དོན་ལ་དགའ་
གྱུར་ཅིག །བརྩོན་ལྡན་ཆོས་དང་དགེ་འདུན་ཉིད་ལ་འབབ། །རྒྱལ་སྲས་རྣམས་ནི་མི་ལྡོག་པར་
-350-

གསུང་ཐོར་བུའི་མཚན་འབུམ་དང་བརྡ་སྤྲོད་བསྟོད་གསོལ་སྐོར་སོགས་བཞུགས།
ཞུགས་ཏེ། །མ་འོངས་ཤེས་པའི་དྲན་ལྡན་ཚེ་འཕོས་ནས། །ཤེས་རབ་ཕ་རོལ་ཕྱིན་པའི་གཏམ་
བརྗོད་ཤོག །བྱང་ཆུབ་བར་དུ་དམ་ཆོས་མི་བརྗེད་ཅིང་། །བསྐལ་པ་ཁྲི་ཕྲག་གཅིག་ཏུ་གནས་
པ་དང་། །མྱ་ངན་འདས་ནས་བསྟན་པ་དམ་ཆོས་ཀྱང་། །བསྐལ་པ་སྟོང་གི་བར་དུ་གནས་གྱུར་
ཅིག །མི་འཁྲུགས་རྒྱལ་པོའི་སྔོན་གྱི་སྨོན་ལམ་དང་། །རྗེས་མཐུན་རྒྱ་ཆེན་ སྨོན་ ལམ་ འདི་
བཏབ་པས། །བདག་ཀྱང་ཚོགས་གཉིས་མྱུར་དུ་མཐར་ཕྱིན་ནས། །ཤར་ཕྱོགས་མངོན་པར་
དགའ་བའི་ཞིང་མཆོག་ཏུ། །མི་འཁྲུགས་ཞེས་བྱའི་སངས་རྒྱས་ཉིད་གྱུར་ཏེ། །སྨོན་པའི་དོན
ཀུན་མངོན་དུ་འགྱུར་བར་ཤོག །འགྲོ་ཀུན་བྱམས་པའི་སེམས་ལྡན་འཁོན་དང་བྲལ། །རྙོག་
མེད་ལུས་ཀྱི་བདེ་བ་ཐོབ་གྱུར་ཅིག །ཇི་ལྟར་ས་བཅུའི་སེམས་དཔའ་ཏིང་འཛིན་ལ། །མཉམ་
གཞག་ཇི་བཞིན་ལུས་སེམས་བདེ་ལྡན་ཤོག །བཅོམ་ལྡན་ཁྱོད་ཞབས་པདྨོ་དྲི་མེད་ལ། །གུས་
པས་ཡན་ལག་སྨད་ལྔས་ཕྱག་བགྱིས་པས། །ས་གཞི་ཐམས་ཅད་གསེར་མདོག་ལྟར་མཛེས་
ཤིང༌། །ཕྱོགས་ཀུན་གསེར་གྱི་མདོག་ཏུ་སྣང་གྱུར་ཅིག །སྔོན་གྱི་འདྲེན་པ་རིན་ཆེན་སྙིང་པོ་དང༌། །མི་
མཇེད་སྟོན་པ་ཤཱཀྱ་ཐུབ་དག་དང་། །མངོན་དགའི་སྐྱོབ་པ་མི་འཁྲུགས་རྒྱལ་པོ་ཡི། །ཐབས་
མཁས་ཐུགས་རྗེ་བདེན་པའི་བྱིན་བརླབས་དང་། །བདག་གི་ལྷག་བསམ་དག་པའི་བདེན་པ་
ཡིས། །ཇི་ལྟར་སྨོན་ལམ་བཏབ་པ་འགྲུབ་གྱུར་ཅིག །སྙིང་རྗེ་པདྨ་དཀར་པོའི་མདོར་གསུངས་
པའི་དེ་བཞིན་གཤེགས་པ་མི་འཁྲུགས་པའི་སྔོན་གྱི་སྨོན་ལམ་ཇི་ལྟར་བཏབ་པའི་ཚུལ་ཚིགས་
བཅད་དུ་བསྡེབས་པ་འདི་ཉིད། སངས་རྒྱས་མི་འཁྲུགས་པའི་སྐུ་གཟུགས་བཞེངས་པ་དང་།
གཟུངས་སྔགས་བཟླས་པ་ལ་ཤིན་ཏུ་བརྩོན་ཞིང༌། དད་འདུན་ཆེན་པོ་དང་ལྡན་པའི་དགེ་བའི་
བཤེས་གཉེན་ཕུན་ཚོགས་བཀྲ་ཤིས་ཀྱིས་བསྐུལ་བའི་གསུང་གི་ངོར། བསོད་སྙོམས་པ་རིན་
ཆེན་རྒྱལ་མཚན་གྱིས། གཡས་རུ་ཉུག་གི་ཆོས་སྡེ་ཆེན་པོར་ཡི་གེར་བཀོད་པའོ། །བསྟན་
དང་སེམས་ཅན་མང་པོ་ལ་ཕན་ཕྱིར། ཤཱཀྱའི་དགེ་སློང་རྒྱལ་མཚན་གྲགས་ཀྱིས་དད་པ་དང་
པ་
-351-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
གུས་པས་ཕྱི་རབས་སུ་དར་བར་མཛད་དོ། །ཡི་གེ་པ་ཀིརྟི་ཤྲཱི་དྡྷིའོ།།
་